'MRK versuim om teen Julius Malema-haatspraak op te tree' | Maroela Media
Die VF Plus het gesê die Menseregtekommissie (MRK) moet verantwoordelikheid neem vir die opruiende rassistiese uitsprake, haatspraak en opsweping tot geweld van Julius Malema, leier van die EFF, weens die kommissie se jarelange versuim om teen hom op te tree, selfs ná verskeie formele klagtes wat die VF Plus teen Malema ingedien het.
Dr. Pieter Groenewald, leier van VF Plus, het gesê Malema het Donderdag weer neerhalend verwys na adv. Paul Pretorius, hoof van die regspan wat adjunkhoofregter Raymond Zondo aangewys het as deel van die regterlike kommissie van ondersoek na staatskaping, en het gesê dit is jammer dat 'n "wit man" in die posisie aangewys is.
"Veral rondom die uiters sensitiewe grondkwessie maak Malema gereeld in parlementêre debatte die uitlating dat wittes swartes vermoor en hul grond gesteel het," het Groenewald gesê.
"Die VF Plus het oor die jare reeds verskeie klagtes teen die EFF-leier by die MRK ingedien. Een daarvan in 2016 toe hy volgelinge aangehits het om wittes van hul grond te verjaag en die grond te beset."
Groenewald het gesê met die aanloop tot die 2014-verkiessing het die VF Plus verskeie klagtes van haatspraak ingedien by die MRK, die Openbare Beskermer (OB) en die Onafhanklike Verkiesingskommissie (OVK) aangesien daar wetlike voorskrifte is waaraan politieke partye moet voldoen.
Volgens Groenewald het die grondkwessie die potensiaal om konflik te veroorsaak as gemoedere onnodig opgejaag word." Dit is daarom uiters kommerwekkend en betreurenswaardig dat die MRK en die OVK verkies om weg te kyk terwyl die leier van 'n politieke party uit sy pad gaan om rasseverhoudinge in die land te verongeluk."
grondhervorming grondonteiening Julius Malema VF Plus
julius is die grootste rassis in SA se geskiedenis. Hy sê wat hy wil, doen wat hy wil en kom weg daarmee. Hoe so?
Nou wat keer julle om die OVK en MRK aan te kla.
Is dit nie ons morele plig om belastingversuim in te stel as die regering en sy 'instansies' ver`suim om ons ons regte te gee nie? Waarom bevonds on\s \nog hierdie haters en vernietigers van ons?
Hoeveel van die 11 miljoen belastingbetalers is blanke mense? Mense wat 'n groot deel van die land se marionette wat belaglike uitsprake maak se salarisse betaal. Het blanke mense nie al genoeg vermorste belasting geld bygedra vir die regering wat hulle nie eers voor stem nie? Hulle belasting geld gaan ook gebruik word vir grondonteieining. Ek het gedink ons bly in 'n demokratiese land maar as jy kyk wat belasting betalers terug kry vir hul belegging in die land, maak dit glad nie sin nie.